Juuli 2017

Juuli 2017, kroonika 2017. aasta juuli algas laupäeval ja lõppes 31 ööpäeva pärast esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ameerika Ühendriikides Nevada osariigis jõustus seadus, millega muutus legaalseks marihuaana müümine, ostmine ja tarvitamine meelelahutuslikel eesmärkidel. Ameerika Ühendriikides Arkansase osariigis Little Rocki linna ööklubis puhkes varahommikul hiphopkontserdi ajal tulevahetus. Kokku sai vigastada 25 inimest vanuses 16–35 eluaastat, neist kaks raskelt. Barbadosel vannutati kindralkuberneri kohusetäitjana ametisse Sir Philip Greaves. Hispaania pealinnas Madridis toimus deviisi "Viva la vida!" all neljas rahvusvaheline geiparaad, millel osales eri hinnangutel sadu tuhandeid kuni kaks miljonit inimest. Hongkongi erihalduspiirkonna juhina vannutati ametisse Carrie Lam, esimene naine sellel ametikohal. Kanadas tähistati üleriigiliste pidustustega riigi rajamise 150. aastapäeva. Pidustuste keskpunkt oli pealinnas Ottawas, kus neil osales ka Suurbritannia ja Kanada troonipärija prints Charles. Paavst Franciscus nimetas konservatiivse saksa kardinali Gerhard Ludwig Mülleri asemel usudoktriini kongregatsiooni uueks juhiks hispaania peapiiskopi Luis Francisco Ladaria Ferreri. Prantsusmaal Strasbourgis Euroopa Parlamendi hoones toimus Saksamaa endise liidukantsleri Helmut Kohli mälestustseremoonia. Kõnedega esinesid mitmed maailma tipp-poliitikud, teiste seas Bill Clinton, Donald Tusk, Jean-Claude Juncker, Emmanuel Macron, Angela Merkel ja Dmitri Medvedev. Saksamaal Münchenis lõppes rahvusvaheline filmifestival Filmfest München. Festivali peaauhinna võitis vene filmilavastaja Andrei Zvjagintsev oma filmiga "Ilma armastuseta". Venemaa president Vladimir Putin allkirjastas vastuolulise seaduse, mille alusel lammutatakse Moskvas kuni 4500 halvas seisukorras mitmekorruselist elamut, mis on rajatud 1950. ja 1960. aastatel. Eestist sai ametlikult Euroopa Liidu eesistujariik. Eestis jõustus hambaravihüvitis täiskasvanutele, mille ülempiir on 30 eurot inimese kohta aastas. Hambaravihüvitise süsteemiga ühinemine on hambaarstidele vabatahtlik. Eestis tõusis 15% võrra lahja alkoholi aktsiis. Tartu Ülikoolis astus ametisse rektoraadi ja senati uus koosseis. Õppeprorektorina alustas tööd Anneli Saro ja teadusprorektorina Kristjan Vassil. Senistest juhtidest jätkasid ametis rektor Volli Kalm ja arendusprorektor Erik Puura. Ameerika Ühendriigid tühistasid Abu Dhabist Ameerika Ühendriikidesse saabuvatel lendudel keelu süle- ja tahvelarvutite kaasavõtmisele lennuki salongi, põhjendades seda lennufirma Etihad Airways oluliselt tõhustatud turvakontrolliga. Eestis lõppes XII noorte laulu- ja tantsupidu. Iisraelis vabastati vanglast seal karistust kandnud endine peaminister Ehud Olmert. 71-aastane Olmert oli reaalselt vanglas viibinud 16 kuud, ülejäänud 11 kuud karistust lubati tal ära kanda tingimisi. Prantsusmaal Pariisis toimus Prantsusmaa, Saksamaa ja Itaalia siseministrite kohtumine, millel arutati ühistegevust Itaalia immigratsioonikriisi senisest efektiivsemaks lahendamiseks. Alates 2017. aasta algusest on Itaaliasse saabunud vähemalt 77 000 immigranti, peamiselt üle Vahemere Aafrikast. Võrreldes eelmise aasta sama perioodiga kasvas immigratsioon 15%. Prantsusmaal Avignonis avasid kaks meest kella 22.30 ajal kohaliku Arahma mošee juures tule seal lahkumas olnud usklike pihta. Kokku sai vigastada kaheksa inimest, neist neli lähedalsuvasse korterisse tunginud kuulikildudest. Suurbritannia teatas oma kavatsusest lahkuda 1964. aasta Londoni kalanduskonventsioonist, mis on lubanud tema naaberriikidel kalastada 6–12 meremiili kaugusel Suurbritannia rannikust. Süüria pealinnas Damaskuses toimus kolm enesetapurünnakut. Kaks autot plahvatasid äärelinnas, kolmas ja kõige võimsam plahvatus toimus ühel linna keskväljakutest. Hukkus vähemalt 21 ja sai vigastada veel vähemalt 12 inimest. Vanuatus toimus presidendivalimiste esimene voor. Valimiskogus sai 9 häält Maxime Carlot Korman, tema vastaskandidaadid Lui Patu Lavuko ja Solomon Lawrence mõlemad 6 häält. Kuna ühegi kandidaadi häälte arv polnud esimeses voorus võitmiseks piisav, korraldatakse 5. juulil teine valimisvoor. Venemaal põrkas veidi pärast südaööd Samarast Iževskisse teel olnud autobuss Tatarstanis Zainski linna lähistel kokku veoautoga. Buss süttis kokkupõrke tagajärjel põlema, hukkus vähemalt 13 inimest. Venemaal Peterburis toimunud FIFA konföderatsioonide karika finaalmängu võitis Saksamaa jalgpallikoondis, mis alistas tulemusega 1:0 Tšiili jalgpallikoondise. Ameerika Ühendriikides Bostoni Logani lennujaama lähistel taksopeatuses sõitis takso rahva hulka, vigastada sai 10 inimest. Politsei hinnangul ei olnud tegemist rünnaku, vaid õnnetusjuhtumiga. Põhja-Korea katsetas edukalt mandritevahelist ballistilist raketti Hwasong-14, mis saavutas kõrguse 2802 km ja lendas 933 km kaugusele. Raketi lennu kestus oli 39 minutit. Katsetus tõi kaasa rahvusvahelise üldsuse, iseäranis lääneriikide terava kriitika. Eesti president Kersti Kaljulaid jättis välja kuulutamata XIII Riigikogus vastu võetud niinimetatud magusamaksu seaduse ja saatis selle Riigikogule tagasi uueks arutamiseks. Eestis algas suvine kaitseväeteenistusse kutsumise periood, mille kestel alustab kaitseväeteenistust enam kui 1800 kutsealust. Eesti haridus- ja teadusminister Mailis Reps viibis visiidil Belgias Brüsselis, kus ta osales rahvusvahelisel konverentsil "Research & Innovation – shaping our future". Eesti Euroopa Liidu eesistumise raames toimus Tallinnas Kultuurikatlas Euroopa Regioonide Komitee korraldatud puhta energia teemaline rahvusvaheline konverents. Tegemist oli Eesti eesistumise esimese ametliku sisuüritusega. Euroopa Parlament kiitis ülekaalukalt heaks Euroopa Komisjoni ettepaneku Ukrainale Euroopa Liidu siseturule pääsemiseks mitmete soodustuste tegemiseks. Septembri lõpus 2017 jõustuvad meetmed kehtivad kolm aastat ja võimaldavad Ukrainal eksportida Euroopa Liidu riikidesse mitmeid põllumajandus- ja tööstustooteid nendelt tollimaksu tasumata. Euroopa Parlament kiitis heaks Moldova majanduse elavdamiseks 100 miljoni euro majandusabi eraldamiseks, millest 60 miljonit moodustab pikaajaline laen ja 40 miljonit tagastamata laen. Prantsusmaa parlamendis võitis peaminister Édouard Philippe'i valitsus häältega 370:67 usaldushääletuse. Saksamaa autotootja Volkswagen AG teatas, et alustab pärast 17-aastast pausi autode müüki Iraanis. Saksamaal Hamburgis avaldas umbes 500 vasakpoolset kapitalismivastast aktivisti hilisõhtul meelt nädala lõpuks linna kavandatud G20 tippkohtumise vastu. Politsei ajas meeleavalduse veekahureid kasutades laiali. Saksamaal valis Mecklenburg-Vorpommerni liidumaa parlament häältega 40:29 liidumaa uueks peaministriks Manuela Schwesigi. Venemaal Moskvas kohtusid Venemaa president Vladimir Putin ja Hiina president Xi Jinping. Kohtumisel keskenduti Hiina ja Venemaa kaubandussuhetele. President Putin andis oma Hiina kolleegile ka üle Püha Andrease ordeni. Eesti peaminister Jüri Ratas alustas kahepäevast visiiti Prantsusmaal Strasbourgis, kus ta tutvustas Euroopa Parlamendis Eesti Euroopa Liidu eesistumise prioriteete. Eestis andis Konkurentsiamet loa kahe suure piimatootja, Farmi Piimatööstuse ja Tere AS koondumiseks. Vastavalt sellele otsusele saab Farmi Piimatööstus osta Tere ja muuta selle oma tütarettevõtteks. Ostja on lubanud säilitada mõlemad kaubamärgid. Eesti Rahvusringhääling avalikustas nendeni mitteametlikult jõudnud info, et Isamaa ja Res Publica Liidu Tallinna linnapea kandidaadiks saab XIII Riigikogu liige Raivo Aeg. Pakistani peaminister Nawaz Sharif alustas kahepäevast ametlikku visiiti Tadžikistanis, kus ta kohtus Tadžikistani peaministri Kohhir Rasulzoda, presidendi Emomali Rahmoni ja samal ajal riigis visiidil viibinud Afganistani presidendi Ashraf Ghanīga. Pakistani Pandžabi provintsis põrkasid kokku traktor ja autobuss. Õnnetuses hukkus vähemalt 11 inimest ja veel 36 inimest sai vigastada. Samoa parlament valis uueks riigipeaks Tuimaleali'ifano Va'aletoa Sualauvi II. Türgi politsei pidas kinni rahvusvahelise inimõiguste organisatsiooni Amnesty International Türgi esinduse direktori Idil Eseri ja veel 11 inimõiguste aktivisti. Vanuatus toimus presidendivalimiste teine ja kolmas voor, kuid ükski kandidaat ei kogunud neis võiduks vajalikku häälteenamust. Valimiste neljas voor määrati järgmisele päevale. Venezuela presidendi Nicolás Maduro poolehoidjad ründasid opositsiooni kontrolli all oleva parlamendi hoonet ja väärkohtlesid seal füüsiliselt mitmeid parlamendiliikmeid. Mõned saadikud vajasid ka arstiabi. Ameerika Ühendriikide president Donald Trump oli visiidil Poola pealinnas Varssavis, kus ta kohtus Poola presidendi Andrzej Dudaga ning osales Kesk- ja Ida-Euroopa riigijuhtide kohtumisel, millest võttis osa ka Eesti president Kersti Kaljulaid. Peetud kõnedes kinnitas Trump Ameerika Ühendriikide pühendumist NATO asutamislepingu 5. artiklile ja lubas olla regiooni kindel liitlane energiajulgeoleku tagamisel. Vanuatu valimiskogu valis presidendivalimiste neljandas voorus 33 poolthäälega presidendiks Tallis Obed Mosese, kes vannutati ka kohe ametisse. Eesti valitsus otsustas sundliitmata jätta Keila linna, Nõo valla ja Luunja valla. Samas kiitis valitsus heaks Paldiski linna, Keila valla, Padise valla ja Vasalemma valla ühinemise Lääne-Harju vallaks ning Tähtvere valla liitmise Tartu linnaga. Eestis Tallinna Kultuurikatlas algas Euroopa Liidu justiits- ja siseministrite mitteametlik kahepäevane kohtumine. Kohtumisel lepiti kokku Euroopa Komisjoni välja pakutud kavas Itaalia immigratsioonikriisi leevendamiseks. Eesti välisminister Sven Mikser oli visiidil Itaalia pealinnas Roomas, kus ta osaleb kõrgetasemelisel rändeteemalisel konverentsil. Eestis Rapla maakonnas algas kolmepäevane sõjalis-sportlik võistlus "Põrgupõhja retk". Eesti tanklaketi Olerex omanikfirma Aqua Marina teatas tanklaketti Favora kuuluva seitsme kütusetankla omandamisest. Mongoolias toimus presidendivalimiste teine voor, mille võitis 51% häältega Haltmaagijn Battulga. Valimisaktiivsus oli 60%. Saksamaal Hamburgis algas maailma juhtivate tööstusriikide ja suurima potentsiaaliga arengumaade rühma G20 kahepäevane tippkohtumine. Ürituse ajal kohtusid omavahel ja pidasid esimest korda kõnelusi Ameerika Ühendriikide president Donald Trump ja Venemaa president Vladimir Putin. Eesti ettevõtlus- ja infotehnoloogiaminister Urve Palo oli visiidil Lõuna-Eestis. Eesti maaeluminister Tarmo Tamm oli visiidil Belgias Brüsselis, kus ta osales Euroopa ühise põllumajanduspoliitika teemalisel rahvusvahelisel konverentsil "The CAP: Have Your Say". Keenias suri sisejulgeolekuminister Joseph Nkaissery. Tema kohuseid asus ajutiselt täitma Fred Matiang'i. Eestis toimusid Kaitseliidu meistrivõistlused orienteerumises. Viljandis toimus eakate laulu- ja tantsupäev, mille avas sotsiaalkaitseminister Kaia Iva. Ameerika Ühendriikide riigisekretär Rex Tillerson külastas Ukrainat. Ameerika Ühendriikides Mississippi osariigis LeFlore'i maakonnas kukkus alla Ameerika Ühendriikide merejalaväele kuulunud transpordilennuk KC-130 Hercules. Hukkus vähemalt 16 inimest. Ameerika Ühendriikides avaldas ajaleht New York Times andmed, mille kohaselt oli president Donald Trumpi poeg Donald Trump juunior oma isa vastaskandidaadi Hillary Clintoni kohta Venemaa juristilt kompromiteerivat infot saades teadlik, et tegemist on Venemaa võimude katsega aidata kaasa tema isa presidendivalimiste kampaaniale. Mongoolia presidendina astus ametisse Haltmaagijn Battulga. Réunioni prefektina astus ametisse Amaury de Saint-Quentin. Ukraina presidendi Petro Porošenko ja NATO peasekretäri Jens Stoltenbergi kohtumisel Kiievis, millel president Porošenko teatas, et alustab läbirääkimisi NATO-ga tegevuskava koostamiseks, mille lõppeesmärk on Ukraina ühinemine organisatsiooniga 2020. aastal. Eesti president Kersti Kaljulaid kutsus tagasi Eesti suursaadiku Suurbritannias Lauri Bambuse ja nimetas tema asemel uueks suursaadikuks Tiina Intelmanni. Kanada järgmiseks kindralkuberneriks nimetati Julie Payette. Eestis Kakralaiust põhjas 12 km sügavusel toimus 2,1-magnituudiline maavärin. Kongo Vabariigis toimus parlamendivalimiste esimene voor. Bosnia ja Hertsegoviina presidentuuri esimehena astus ametisse Dragan Čović. Eesti president Kersti Kaljulaid kutsus tagasi Eesti suursaadiku Kasahstanis Jaan Reinholdi ja suursaadiku Tais Andres Unga ning nimetas nende asemel suursaadikuks Kasahstanis Heiti Mäemehe ja suursaadikuks Tais Marten Koka. Bermudal toimusid parlamendivalimised. Valimised võitis 58,9% häältega Progressiivne Tööpartei, mis sai 36-liikmelises parlamendis 24 kohta. Valimisaktiivsus oli 73%. Bermuda peaministrina vannutati ametisse David Burt. Mägi-Karabahhi Vabariigi parlament valis häältega 28:4 presidendiks tagasi ka seni seda ametit pidanud Bako Sahakjani. Tartus õnnistati sisse Eesti esimene ristimismaja. Donbassi sõjas sai Novotoškivkes toimunud lõhkekeha plahvatuse läbi surma kolm ja haavata kolm Ukraina sõjaväelast. Ida-Timoril toimusid parlamendivalimised. Albaania presidendina astus ametisse Ilir Meta. Eesti president Kersti Kaljulaid alustas kolmepäevast ringsõitu Eesti väikesaartel – Ruhnul, Abrukal ja Vilsandil. Saint Helenas toimusid Seadusandliku Kogu valimised, kõik kogusse valitud 12 liiget olid parteitud. Valimisaktiivsus oli umbes 49%. Ukraina president Petro Porošenko võttis Gruusia endiselt presidendilt ja Odessa oblasti endiselt kubernerilt Mihheil Saakašvililt Ukraina kodakondsuse, sest ta oli uue kodakondsuse saamisel varjanud, et tema vastu on Gruusias algatatud kriminaalasi. Kuna Gruusia kodakondsuse oli ta kaotanud juba 2015. aastal, sai temast sellega kodakondsuseta isik. Eesti epeenaiskond koosseisus Julia Beljajeva, Irina Embrich, Erika Kirpu ja Kristina Kuusk võitis Saksamaal Leipzigis toimunud vehklemise maailmameistrivõistlustel kuldmedali. Finaalis alistati Hiina naiskond tulemusega 45:33. Jaapanis astus tagasi kaitseminister Tomomi Inada. Moldova konstitutsioonikohus tunnistas president Igor Dodoni kava korraldada rahvahääletus oma volituste suurendamiseks põhiseadusega vastuolus olevaks. Rootsi peaminister Stefan Löfven tegi mitmeid muudatusi oma valitsuskabinetis, vabastades ametist kaks ministrit ja jagades ümber teisi ministrikohti. Võtmepositsioonidest muutus siseminister, kelleks sai Morgan Johansson. Ameerika Ühendriikide president Donald Trump vabastas ametist oma administratsiooni ülema Reince Priebuse ja nimetas tema asemele alates 31. juulist senise sisejulgeoleku ministri John Kelly. Belgias avaldas Valloonia piirkonna parlament häältega 39:35 umbusaldust piirkonna peaministrile Paul Magnette'ile. Tema asemel valiti uueks peaministriks Willy Borsus, kes ka samal päeval ametisse vannutati. Kasahstanis Bajkongõri kosmodroomilt startis Rahvusvahelisse Kosmosejaama Venemaa kosmoselaev Sojuz, mis viib sinna viiekuulisele missioonile Ameerika Ühendriikide, Venemaa ja Itaalia esindajatest koosneva kolmeliikmelise meeskonna. Pakistani ülemkohus otsustas, et peaminister Nawaz Sharif ei tohi enam töötada avalikus ametis. Samal päeval astus Sharif valitsusjuhi kohalt tagasi. Rumeenia võimud ei lubanud Venemaa asepeaministri Dmitri Rogozini lennukil siseneda oma õhuruumi, sundides asepeaministrit ära jätma oma visiidi Moldovasse. Euroopa Komisjon algatas õigusliku menetluse Poola vastu, mille valitsev erakond Õigus ja Õiglus oli parlamendis vastu võtnud seaduse, millega piiratakse riigi kohtute iseseisvust, seades kohtunike mandaatide pikendamine sõltuvusse justiitsministeeriumist, ning kehtestatakse mees- ja naissoost kohtunikele erinev pensioniiga. Poolale anti komisjoni etteheidetele vastamiseks aega üks kuu. Gabonis toimusid parlamendivalimised. Pakistani valitsev erakond Pakistani Muslimiliiga nimetas eelmisel päeval tagasi astunud Nawaz Sharifi asemel uueks peaministrikandidaadiks Shahid Abbasi. Venemaa president Vladimir Putin allkirjastas seaduse, millega keelustatakse anonümiseerivate proksiserverite, sealhulgas ka virtuaalsete privaatvõrkude kasutamine. Kehtestatud piirangud jõustuvad 1. novembrist. Eestis teatas Keskerakonna endine esimees Edgar Savisaar interneti vahendusel, et moodustab kohalikeks valimisteks oma valimisliidu. Austraalia peaminister Malcolm Turnbull teatas, et Austraalia politsei nurjas terroristliku vandenõu, mille eesmärk oli alla kukutada reisilennuk. Eelmisel päeval Sydneys läbi viidud terrorivastase operatsiooni käigus vahistati esialgu neli meest. Gruusias Vaziani sõjaväebaasis algas rahvusvaheline sõjaväeõppus Exercise Noble Partner 2017, mille avas president Giorgi Margvelašvili. Kokku osales õppusel 2800 sõdurit NATO viiest liikmesriigist (Ameerika Ühendriigid, Saksamaa, Suurbritannia, Sloveenia ja Türgi) ning kolmest partnerriigist (Armeenia, Gruusia ja Ukraina). Kongo Vabariigis toimus parlamendivalimiste teine voor. Saksamaal Konstanzi linna ühes ööklubis toimus varahommikul tulistamine. Hukkus üks inimene, veel neli inimest said raskelt vigastada. 34-aastane tulistaja hukkus hiljem tulevahetuses politseiga. Senegalis toimusid parlamendivalimised. Venemaal Peterburis tähistati mereväe päeva suurejoonelise mereväeparaadiga, mida oli vastu võtmas president Vladimir Putin isiklikult. Venezuelas toimusid põhiseadusliku kogu valimised, mida opositsioon boikoteeris. Eestisse saabus kahepäevasele visiidile Ameerika Ühendriikide asepresident Mike Pence koos abikaasa Karen Pence'iga. Visiidi esimesel päeval kohtus asepresident Eesti peaministri Jüri Ratasega, visiidi teisel päeval Baltimaade presidentide ja Eesti kaitseväe juhataja Riho Terrasega. Ameerika Ühendriikide asepresident Mike Pence suundus Eestist visiidile Gruusiasse. Ameerika Ühendriikide presidendi administratsiooni ülemana alustas tööd senine sisejulgeolekuminister John Kelly. Sisejulgeolekuministri kohuseid asus tema asemel täitma aseminister Elaine Duke. Ameerika Ühendriikide president Donald Trump vabastas ametist oma kommunikatsioonidirektori Anthony Scaramucci, kes oli jõudnud ametis olla vaid 10 päeva. Scaramucci vallandamise põhjuseks sai ajakirjale The New Yorker antud intervjuu, kus ta kritiseeris roppusi kasutades oma Valge Maja kolleege Steve Bannonit ja Reince Priebusi. Eestis Tallinnas Ülemiste Citys kogunesid Edgar Savisaar ja tema lähemad liitlased, et arutada uue valimisliidu moodustamist 2017. aasta kohalikeks valimisteks. Nüüdsest legaalne kanep pani inimesi Las Vegases sabas seisma ERR Uudised, 2.07.2017 (vaadatud 2.07.2017) Gunfire erupts at Arkansas nightclub, 28 hurt Reuters, 1.07.2017 (vaadatud 2.07.2017) July 2017 Rulers.org (vaadatud 2.07.2017) На гей-парад в Мадриде вышли сотни тысяч человек Gay.ru, 2.07.2017 (vaadatud 2.07.2017) On rainy 150th birthday, nation celebrates the meaning of Canada Reuters, 1.07.2017 (vaadatud 2.07.2017) Pope shakes up Vatican by replacing conservative doctrinal chief Reuters, 1.07.2017 (vaadatud 2.07.2017) World Leaders Pay Tribute To Former German Chancellor Kohl Radio Free Europe / Radio Liberty, 1.07.2017 (vaadatud 2.07.2017) Russian Director Zvyagintsev Wins Top Prize At Munich Film Festival Radio Free Europe / Radio Liberty, 1.07.2017 (vaadatud 2.07.2017) Putin Signs Bill Authorizing Demolition of 4,500 Moscow Apartment Buildings Radio Free Europe / Radio Liberty, 1.07.2017 (vaadatud 2.07.2017) Jõustus hambaravihüvitis – 30 eurot aastas ERR Uudised, 1.07.2017 (vaadatud 1.07.2017) Rektoraat Tartu Ülikool (vaadatud 3.07.2017) U.S. lifts laptop restriction for flights from Abu Dhabi Reuters, 2.07.2017 (vaadatud 4.07.2017) "Laulupidu / XII noorte laulu- ja tantsupidu Mina jään". Piletilevi. Originaali arhiivikoopia seisuga 1. juuli 2017. Vaadatud 5. juulil 2017. Former Israeli PM Olmert released from prison Reuters, 2.07.2017 (vaadatud 2.07.2017) Talks Being Held In Paris On Italy's Growing Migrant Crisis Radio Free Europe / Radio Liberty, 2.07.2017 (vaadatud 2.07.2017) Avignon shooting: Eight injured near French mosque BBC News, 2.07.2017 (vaadatud 4.07.2017) UK to withdraw from international fishing arrangement BBC News, 2.07.2017 (vaadatud 4.07.2017) Suicide bomber kills 21 in centre of Syrian capital The Guardian, 2.07.2017 (vaadatud 4.07.2017) Venemaal sai bussiõnnetuses surma kümme inimest ERR Uudised, 2.07.2017 (vaadatud 2.07.2017) At Least 13 People Killed In Bus-Truck Crash In Russia’s Tatarstan Region Radio Free Europe / Radio Liberty, 2.07.2017 (vaadatud 2.07.2017) Germany beats Chile 1:0 ... Associated Press, 2.07.2017 (vaadatud 4.07.2017) Taxi hits pedestrians near Boston airport, at least 10 hurt Reuters, 3.07.2017 (vaadatud 5.07.2017) U.S. Confirms North Korea Tested ICBM In 'New Escalation Of Threat' Radio Free Europe / Radio Liberty, 5.07.2017 (vaadatud 5.07.2017) Kaljulaid ei kuulutanud välja magusamaksu ERR Uudised, 3.07.2017 (vaadatud 4.07.2017) Eelinfo (28. nädal) Kaitseministeerium (vaadatud 30.06.2017) Eelinfo (28. nädal) Vabariigi Valitsus (vaadatud 5.07.2017) European Parliament Backs Trade Preferences For Ukraine Radio Free Europe / Radio Liberty, 4.07.2017 (vaadatud 5.07.2017) European Parliament Approves Aid For Moldova Radio Free Europe / Radio Liberty, 4.07.2017 (vaadatud 5.07.2017) Volkswagen Returns To Iranian Market After 17-Year Absence Radio Free Europe / Radio Liberty, 4.07.2017 (vaadatud 5.07.2017) German police disperse G20 protest with water cannon before summit Reuters, 5.07.2017 (vaadatud 5.07.2017) Putin Extols Value Of Growing Trade With China During Xi's Visit Radio Free Europe / Radio Liberty, 4.07.2017 (vaadatud 5.07.2017) Farmi ja Tere koondumiskava sai konkurentsiametilt heakskiidu ERR Uudised, 5.07.2017 (vaadatud 5.07.2017) Pakistan's Sharif Arrives In Tajikistan For Two-Day Visit, Talks With Afghan President Radio Free Europe / Radio Liberty, 5.07.2017 (vaadatud 6.07.2017) At Least 11 Killed In Bus Accident In Pakistan's Punjab Province Radio Free Europe / Radio Liberty, 5.07.2017 (vaadatud 6.07.2017) Turkish Police Detain Rights Activists; EU Parliament Advises Suspension On Accession Talks Radio Free Europe / Radio Liberty, 6.07.2017 (vaadatud 6.07.2017) Venezuela National Assembly stormed by Maduro supporters BBC News, 5.07.2017 (vaadatud 6.07.2017) In Warsaw, Trump Reaffirms Article 5 Commitment, Criticizes Russia's 'Destabilizing Behavior' Radio Free Europe / Radio Liberty, 6.07.2017 (vaadatud 6.07.2017) Valitsus otsustas, et Keila, Nõo ja Luunja pääsevad sundliitmisest ERR Uudised, 6.07.2017 (vaadatud 6.07.2017) Siseministrid leppisid Tallinnas kokku vastuolulises migratsioonikavas ERR Uudised, 6.07.2017 (vaadatud 6.07.2017) Olerex ostab ära Favora tanklaketi ERR Uudised, 6.07.2017 (vaadatud 6.07.2017) Putin says Trump was 'satisfied' with his election meddling denials Reuters, 10.07.2017 (vaadatud 11.07.2017) U.S. military plane crashes in Mississippi; 16 dead Reuters, 10.07.2017 (vaadatud 11.07.2017) Trump Jr. was told of Russian effort to help father's campaign: NY Times Reuters, 10.07.2017 (vaadatud 11.07.2017) Pledging reforms by 2020, Ukraine seeks route into NATO Reuters, 10.07.2017 (vaadatud 11.07.2017) T. Intelmanni nimetamine ja L. Bambuse tagasikutsumine Vabariigi Presidendi Kantselei, 10.07.2017 (vaadatud 31.07.2017) Toomas Jüriado, Katre Palo (29. detsember 2017). "Uudistaja 29.12.2017". MTÜ Loodusajakiri. Originaali arhiivikoopia seisuga 29. detsember 2017. "Ukraine Says Eight Soldiers Killed Amid Intense Shelling". Vabadusraadio. 20. juuli 2017. Vaadatud 20. juulil 2017. Vabariigi President külastab uuel nädalal väikesaari Vabariigi Presidendi Kantselei, 21.07.2017 (vaadatud 31.07.2017) Saakashvili's Options Limited After Losing Ukrainian Citizenship Radio Free Europe / Radio Liberty, 28.07.2017 (vaadatud 29.07.2017) Moldovan Court Finds President Dodon's Referendum Plan Unconstitutional Radio Free Europe / Radio Liberty, 27.07.2017 (vaadatud 29.07.2017) Soyuz Rocket Lifts Off To Take U.S., Russian, Italian Crew To ISS Radio Free Europe / Radio Liberty, 29.07.2017 (vaadatud 29.07.2017) Romania Blocks Russian Deputy PM From EU Airspace Radio Free Europe / Radio Liberty, 28.07.2017 (vaadatud 29.07.2017) EU Takes Legal Action Against Poland Over Controversial Judicial Reforms Radio Free Europe / Radio Liberty, 29.07.2017 (vaadatud 29.07.2017) Putin Signs Controversial Law Tightening Internet Restrictions Radio Free Europe / Radio Liberty, 30.07.2017 (vaadatud 31.07.2017) Edgar Savisaar loob oma valimisliidu ERR Uudised, 29.07.2017 (vaadatud 30.07.2017) Australian Police Foil Terror Plot To Take Down Airliner, PM Says Radio Free Europe / Radio Liberty, 30.07.2017 (vaadatud 31.07.2017) NATO Members, Partners Join Forces In Georgian Drills Radio Free Europe / Radio Liberty, 30.07.2017 (vaadatud 31.07.2017) Saksamaal hukkus ööklubitulistamises inimene ERR Uudised, 30.07.2017 (vaadatud 30.07.2017) German Police Say Two Killed, Four Hurt In Disco Shooting Radio Free Europe / Radio Liberty, 30.07.2017 (vaadatud 31.07.2017) Putin Addresses Sailors On Russian Navy Day In St. Petersburg Radio Free Europe / Radio Liberty, 30.07.2017 (vaadatud 31.07.2017) USA asepresidendi lennuk maandus Tallinnas ERR Uudised, 30.07.2017 (vaadatud 30.07.2017) Trump fires communications director Scaramucci in new White House upheaval Reuters, 31.07.2017 (vaadatud 1.08.2017) Savisaare Liit kogunes Ülemiste Citys Postimees, 31.07.2017 (vaadatud 1.08.2017)